tomron87/hebrew-wikipedia-sentences-corpus huggingface dataset:
מיני הצמח מעניקים מזון ומחסה למינים רבים של ציפורים ויונקים, וצוף הפרחים מזינים חרקים.
כמו כן ניזונים מהצמח זחלי של מיני פרפראים.
בחורף, מיני ציפורים כגון קיכליים וציצניתיים ניזונים בעיקר מפירות הסוג, ומפיצים את הזרעים בלשלשת.
עוזרר הוא צמח מוגן בישראל ובה גדלים בר 3 מינים:
הפירות משמשים לאכילה כפי שהם, ולהכנת ריבות, מיצים ויינות.
גם העלים נאכלים לעיתים כשהם כבושים.
כמו כן, ברפואה עממית מייחסים לפירות סגולות רפואיות.
מיני הסוג משמשים גם כצמחי נוי ולגידול באומנות הבונסאי.
העוזרר משמש ככנה להרכבה של מספר עצי פרי, בהם אגס.
פרח העוזרר הוא הפרח הלאומי של מדינת מיזורי.
על פי המשנה מדובר בפירות שאינם חשובים וגדלים בר.
עול סקוטש הוא מנגנון תנועה הדדית (Reciprocating motion), הממיר את התנועה הקווית של סרגל כלשהו לתנועה סיבובית, או להפך.
הבוכנה או הרכיב הליניארי האחר מחובר ישירות לעול מחליק עם חריץ שנוגע בזיז המסתובב.
המיקום של הבוכנה כפונקציה של הזמן הוא גל סינוס באמפליטודה קבועה, ותדירות קבועה בהינתן מהירות סיבוב קבועה.
במחשבים אנלוגיים יש לעול סקוטש חשיבות מיוחדת; כרכיב שמסוגל לממש פונקציות טריגונומטריות.
כך למשל, באמצעות התאמת המנגנון הכללי כך
שגודל התזוזה הקווית יהיה יחסי לאורך הרדיוס וחסום מלעיל על ידיו, ניתן לממש את פונקציית הארקסינוס על ידי הרכיב, כך שהוא מעביר הלאה בדיוק את הזווית הרצויה.
עוזרות בית נחושות (באנגלית :Devious Maids) היא סדרת קומית בת ארבע עונות.
הסדרה נוצרה על ידי מארק צ'רי.
הסדרה עוסקת בארבע עוזרות בית ממוצא לטיני המשרתות את המשפחות העשירות והמשפיעות ביותר של בוורלי הילס, קליפורניה.
אחת המפיקות של הסדרה היא אווה לונגוריה, שפרצה ככוכבת בסדרה "עקרות בית נואשות" (שנוצרה גם היא על ידי מארק צ'רי).
לונגוריה אף משחקת בתפקיד אורח קטן בסדרה.
פרק הבכורה של הסדרה עלה ב-23 ביוני 2013 וגרף ביקורות חיוביות ממבקרים רבים.
בנוסף זכה פרק הפיילוט לכמעט שני מיליון צופים.
הפרק האחרון של אותה עונה זינק לכשלושה מיליוני צופים.
העונה הרביעית עלתה ב-6 ביוני 2016 והסתיימה ב-8 באוגוסט 2016. כרגע, אין הצהרה רשמית לגבי עונה חמישית.
הסדרה פותחת במוות לא מוסבר של המשרתת פלורה הרננדז שנעשה בבית אווילן ואדריאן פאוול בבוורלי הילס.
לאחר זאת, הזוג מעסיק משרתת חדשה, את מריסול סוארז, שבעצם היא פרופסורית שמעמידה פני משרתת בשם מריסול דוארטה.
מטרתה לגלות את הרצח אחר שהאשימו בו את בנה.
בעונה זו מציגים את שאר המשרתות.
רוז וסטמור ממקסיקו, הזמרת כרמן לונה והעוזרת זוילה דיאז.
ב-6 ביוני 2016 חודשה הסדרה לעונה נוספת ואחרונה לעת עתה בת 10 פרקים.
מריסול סוארז (אנה אורטיז) - פרופסור לאנגלית שמתחזה לעוזרת בית כדי לפתור את תעלומת הרצח של פלורה בניסיון לשחרר את בנה מהכלא.
בהמשך הופכת לסופרת ופותחת חברה להעסקת עוזרות בית.
רוזי פאלטה (דניה רמירז) - עוזרת בית שהשאירה את בנה במקסיקו כדי להרוויח כסף באמריקה.
בהתחלה היא עובדת בשביל פרי וספנס וסטמור ובהמשך מתחתנת עם ספנס.
כרמן לונה (רוסלין סאנצ'ס) - עוזרת בית שחלומה הגדול הוא להפוך לזמרת מצליחה.
בהתחלה עובדת אצל אלחנדרו רוביו ובהמשך אצל ספנס וסטמור והזוג פאוול.
זוילה דיאז (ג'ודי רייס) - עוזרת הבית של ז'נבייב דלטור ואמה של ולנטינה, שעובדת איתה.
ולנטינה דיאז (אדי גאנם) (עונות 1–2; אורחת ב-3) - בתה של זוילה שעובדת איתה כעוזרת בית אצל ז'נבייב דלטור.
מאוהבת בבנה של ז'נבייב, רמי.
אוולין פאוול (רבקה ויסוקי) - אישה עשירה וקרה ואשתו של אדריאן פאוול.
אדריאן פאוול (טום אירווין) - בעלה של אוולין אשר ניהל רומן עם פלורה, העוזרת שנרצחה.
טיילור סטפורד (בריאנה בראון) (עונות 1 ו-3; אורחת ב-2) - המעסיקה של מריסול ואשתו החדשה של מייקל.
מייקל סטפורד (ברט קאלן) (עונות 1 ו-3) - המעסיק של מריסול, עורך דין ובעלה של טיילור.
פרי וסטמור (מריאנה קלבאנו) (עונה 1; אורחת ב-2–4) - המעסיקה המרושעת של רוזי, אשתו של ספנס וכוכבת קולנוע עולה.
ספנס וסטמור (גראנט שואו) - המעסיק של רוזי, בעלה של פרי וכוכב אופרות סבון.
מתאהב ברוזי ובהמשך מתחתן איתה.
רמי דלטור (דרו ואן אקר) (עונות 1–2; אורח ב-3) - בנה של ז'נבייב שחוזר הביתה כדי לטפל באמו.
סאם אלכסנדר (וולן פארקס) (עונה 1) - המשרת של אלחנדרו רוביו שעובד עם כרמן ומתאהב בה.
ז'נבייב דלטור (סוזן לוצ'י) - המעסיקה של זוילה ו-ולנטינה וחברתה הטובה של זוילה.
ניקולס דירינג (מארק דקלין) (עונה 2) - בעלה החדש של מריסול שמסתיר סוד אפל.
אדלר) (עונה 2) - עוזרת הבית המסתורית של ניקולס.
טוני בישארה (דומיניק אדמס) (עונה 2) - שומר הראש של הזוג פאוול אשר מנהל רומן עם אוולין.
אית'ן סינקלייר (קולין וודל) (עונה 2) - בנה של אופּל ומנקה בריכות.
סבסטיאן דוסו (ג'יילס מריני) (עונה 3; אורח ב-2) - מתווך נדל"ן נשוי שמנהל רומן עם כרמן.
ארנסטו פאלטה (כריסטיאן דה לה פואנטה) (עונה 3) - בעלה הראשון של רוזי אותו היא חשבה למת.
ג'סי מורגן (ניית'ן אוונס) (עונות 3–4) - עוזר בית שמתחיל לעבוד אצל מריסול.
דניאלה מרקדו (סול רודריגז) (עונה 4) - בתה של כרמן שחולמת להיות זמרת.
פלורה הרננדז (פולה גרסס) (עונה 1) - עוזרת הבית של הזוג פאוול שנרצחת בפרק הראשון.
אלחנדרו רוביו (מאט סדנו) (עונות 1–2) - המעסיק של כרמן וזמר לטיני מצליח.
אדי סוארז (אדי האסל) (עונה 1) - בנה של מריסול אשר מופלל ברצח של פלורה.
אודסה בורקוב (מלינדה פייג' המילטון) (עונות 1–2) - מנהלת משק הבית של אלחנדרו.
אוליביה רייס (ולרי מהפי) (עונות 1 ו-3) - אשתו לשעבר של מייקל סטפורד.
איידה הייז (מריה האוול) (עונה 1) - עורכת הדין של מריסול.
פבלו דיאז (אלכס פרננדז) (עונות 1–3) - בעלה של זוילה ואביה של ולנטינה.
פיליפ דלטור (סטפן קולינס) (עונה 1) - בעלה לשעבר של ז'נבייב ואביו של רמי.
מיגל פאלטה (אוקטביו ווסטווד \ אלחנדרו ורה) - בנה של רוזי.
רג'י מילר (רג'י אוסטין) (עונה 2) - עורך הדין של רוזי לענייני הגירה.
קרפנטר) (עונה 2) - הבוס המשותק של רוזי, בעלה של דידי ואביה של לוסינדה.
טיי מקיי (גדעון גליק) (עונה 2) - אחיינו המעורער של ספנס.
לוסינדה מילר (קימברלי הברט גרגורי) (עונה 2) - בתו המנוכרת של קנת'.
דידי מילר (טיפאני היינס) (עונה 2) - אשתו החדשה של קנת', חשפנית לשעבר.
חאבייר מנדוזה (איוון הרננדז) (עונות 2–3) - שף מקצועי והמאהב החדש של זוילה, אחרי שהיא נפרדת מבעלה.
גייל פלמינג (ג'ולי קלייר) (עונות 3–4) - אישה עשירה ומרושעת שמנהלת יחסי אהבה-שנאה עם אוולין ומריסול.
קייטי סטפורד (גרסייה מרינו) (עונה 3) - בתם המאומצת של טיילור ומייקל בעלת עבר מסתורי.
כריסטופר נף (ג'ון או'הרלי) (עונה 3) - הרופא של ז'נבייב שמתחיל לצאת איתה.
פיטר הדסון (ג'יימס דנטון) (עונה 4) - מנהל אולפן סרטים שמעבד את הספר של מריסול לסרט.
קייל (ריאן מקפארטלין) (עונה 4) - השכן החדש של זוילה בעל מערכת יחסים קרובה מאוד עם אמו.
בן (קרלוס פאנס) - הסוכן של פרי וסטמור וחבר ב"המעגל".
פרנסס (סטפני פארסי) (עונה 4) - אמו של קייל ומנהיגת "המעגל".
שאנון (קתרין לנסה) (עונה 4) - אחותה של פרי וסטמור.
השיר השתתף בארויזיון 1985 על ידי יזהר כהן.
השיר זכה במקום החמישי עם 93 נקודות מלחין השיר היה קובי אשרת
השיר מבטא שמחה וחשיבה כיצד יראה העולם כאשר בני האדם יחיו בשלווה ובשלום.
מצוין בשיר גם דברים המציינים תקווה והמשכיות, כגון "אור", "קשת בענן" ו"מים", המחזקים את המסר הנובע מהשיר.
השיר זכה במקום הראשון בקדם-אירוויזיון 1985, לאחר שזכה ב-69 נקודות, והקדים שירים שזכו מאוחר יותר להצלחה ("כמו צועני" ו"עוד נגיע"), ונחשב לאחד השירים הקליטים ביותר באותה שנה.
השיר הגיע למקום השני במצעד הפזמונים העברי השנתי ה'תשמ"ה-1985 של רשת ג'.
עֻלוםּ אל-תַפְסִיר הוא תחום הידע באסלאם, הכולל פרשנות והבהרה של הלכות דת האסלאם המתומצתות בקוראן.
על פי השריעה, מטרת מדע הפרשנות היא להבין את משמעויות ההוראות בקוראן, להבהיר את ייעודו ותכליתו ותוכנו, על פי כללים, הלכות וערכי יסוד בסיסיים שהם קבועים ומוסכמים.
הקוראן הוא המקור הראשון בחשיבותו, ועל הפרשן להתבונן ולאסוף את הפסוקים הקשורים לעניין, להשוות בין כל הפסוקים הרלוונטיים, כדי להגיע להבנה נכונה.
החדית', או אל-סונה אל-נבאּויה (ערבית: السنة النبوية): זוהי שרשרת המוסרים של ההלכה, דרך הנביא, הנחשבת למאומתת.
הפרשנות בסונה היא הפרשנות של הקוראן, שהועברה מהנביא ומהצחאבה והתאבעין, והיא מבוססת על העברת המסר הישיר דרכם או דרך הבנתם ופירושם.
מוחמד אבן ג'ריר א-טברי: תפסיר א-טברי, אוסף ההבהרה מהפרשנות של הקוראן
אבן כתּ'יר : תפסיר אל-קוראן אל-עט'ים, פרשנות הקוראן המבורך
זו היא הפרשנות של הקוראן, באופן ישיר דרך הדעה של המפרש, בהתבסס על תנאים ברורים למפרשים.
שהפרשן יהיה בקי גדול במדעי ההלכות באסלאם, למשל: "מדע הקוראן", ומדע אמירות הנביא, מדעי האמונה, מדעי הבנת השפה הערבית, כדי שלא יעשה טעויות בפירושם.
שהפרשנות שלו לא תצא מגדר ההבנות של יסודות האמונה והקוראן, ודרך הנביא.
פח'ר א-דין א-ראזי: מפתחות הנסתר
שייח' אל-בַיּדְַויִ : אורות אשר הורדו, וסודות של פרשנות
עוזרת בית היא מיני-סדרת דרמה אמריקאית המבוססת על ספר הזכרונות של סטפני לנד, "Maid: Hard Work, Low Pay, and a Mother's Will to Survive", שנוצרה על ידי מולי סמית מצלר, ושודרה לראשונה בשירות "נטפליקס" ב-1 באוקטובר 2021.
עלילת המיני-סדרה עוסקת בקורותיה של אם צעירה שנמלטה מבן זוגה ההרסני והמתעלל וכעת נאבקת לפרנס את בתה הקטנה ולדאוג לעתידן בעודה מוצאת עבודה בעבודות משק בית.
מרגרט קוואלי – אלכס ראסל, אם צעירה שעוזבת את בן זוגה המתעלל ומוצאת עבודה כעובדת משק בית.
ניק רובינסון – שון בויד, בן זוגה לשעבר של אלכס ואביה של מאדי, בתם המשותפת.
אניקה נוני רוז – רג'ינה, לקוחה עשירה המעסיקה את אלכס.
טרייסי וילר – יולנדה, מעסיקתה של אלכס בחברת "Value Maids".
בילי ברק – האנק ראסל, אביה המנוכר של אלכס.
אנדי מקדואל – פולה לנגלי, אמה של אלכס.
ריילי ניביה וייטט – מאדי בויד, בתם הצעירה של אלכס ושון.
חאווייר דה גוזמן – איתן, חברו של שון.
ריימונד אבלאק – נייט, מכר מעברה של אלכס.
האריסון – דניס, אישה המנהלת מקלט לנשים מוכות.
איימי קאררו – דניאל, אישה השוהה באותו מקלט לנשים מוכות במקביל לאלכס.
מוהאן מרנו – טרה, עורכת דינה של אלכס.
תאודור פלרן – ויין, בחור שאלכס מכירה דרך אפליקציית הכרויות.
ב-20 בנובמבר 2019, נמסר כי נטפליקס הזמינה מיני-סדרה בהשראת ספר הזכרונות הנמכר ביותר בניו יורק טיימס "Maid: Hard Work, Low Pay, and a Mother's Will to Survive" מאת סטפני לנד.
המיני-סדרה נוצרה על ידי מולי סמית מצלר, ששימשה גם כמפיקה בפועל לצדם של ג'ון ולס, ארין ג'ונטו, מרגו רובי, טום אקרלי, ברט הדבלום וסטפני לנד.
המיני-סדרה עלתה לשידור ב-1 באוקטובר 2021.
באוגוסט 2020, נמסר על ליהוקם של מרגרט קוואלי וניק רובינסון לתפקידים הראשיים.
ב-14 בספטמבר 2020, נמסר על ליהוקה של אניקה נוני רוז לצוות השחקנים הראשי.
באוקטובר 2020, נמסר על ליהוקם של אנדי מקדואל, טרייסי וילר ובילי ברק לוהקו לצוות השחקנים הראשי.
ב-25 בנובמבר 2020, נמסר על ליהוקו של חווייאר דה גוזמן לצוות השחקנים המשני.
בנוסף, איימי קאררו גילמה את דמותה של דניאל, אישה מוכה שמתיידדת עם דמותה של אלכס, במקלט לנשים מוכות.
צילומי המיני-סדרה החלו ב-28 בספטמבר 2020 והסתיימו ב-9 באפריל 2021 בוויקטוריה, קולומביה הבריטית.
באתר הביקורות "Rotten Tomatoes", המיני-סדרה זכתה לציון 100% עם דירוג ממוצע של 8/10, בהתבסס על 15 ביקורות.
באתר הביקורות "Metacritic", בו נעשה שימוש בשקלול ממוצע, המיני-סדרה זכתה לציון 82/100, בהתבסס על 18 ביקורות, דבר המעיד על "שבחים אוניברסליים".
עולה לראש הוא סרט קומדיה ישראלי פארודי וסאטירי, בהשתתפות שלישיית ערוץ הכיבוד, שיצא לאקרנים בשנת 2022. הסרט הופק על ידי גרין פרודקשנס וסרטי יונייטד קינג.
שלושת הבחורים: אסטמה, לידוי ושקד פררה (שלישיית ערוץ הכיבוד) הם כוכבים נודעים.
הם מוגדרים כ"תלמידים לשימור", אמנים מבוגרים שנשארו ללמוד בתיכון כדי לא להתגייס לצבא.
בבית הספר בו הם לומדים, עירוני קובן.
הם חופשיים לעשות ככל העולה על רוחם, כולל מנוחה בכורסת טלוויזיה ממותגת מבית "אמריקן קומפוט", במקומו של כיסא תלמיד "פשוט", או לעישון נרגילה בזמן השיעור.
לקראת סוף שנת הלימודים מתאהב אסטמה בעדן לי (עדן סבן), משפיענית רשת המוגדרת גם היא כ"תלמידה לשימור".
בנשף הסיום היא ואסטמה מתקרבים, אך ברגע השיא מגיח במפתיע ידידה החייל, דולב שיפריס, וחוגג איתה את כל הערב.
אסטמה מקנא ומשתכר, עולה לבמה, ולועג לנוער המתגייס לצה"ל ולראשי התיבות צה"ל הכוללים את האות ל' (לישראל) אשר יכולה להיות משומשת לכל מדינה.
לידוי מנסה להרגיע אותו, אך המצב מחמיר, מצולם ומשתמש כחומר לשיימינג על ידי חברתם לכיתה ברשתות החברתיות.
בעקבות זאת גל מחאות פורץ בארץ, בכנסת מבטלים את מעמד ה"תלמידים לשימור".
הופעותיהם מבוטלות לטובת זמרת צעירה בשם אדל (נאיה בינשטוק) והסיידקיק שלה (צוקוש).
בעקבות זאת, הסוכנת שלהם (תום יער) מבהירה להם שהסיכוי היחיד שלהם למתג מחדש את שמם הוא גיוס לצה"ל.
השלושה מתגייסים ללהקה צבאית, להקת היח"צ, בהובלתם של המפקדת שרונה טייכר (רותם סלע) והמנהל האומנותי ירמי (ערן זרחוביץ'), אשר כתב בעבר את השיר של מלטה לאירוויזיון.
ליחידה תנאים גבוהים במיוחד, כמו שף פרטי וג'קוזי.
כשהם מגיעים ללהקה הם נתקלים בחיילים מסוגים שונים, שהם למעשה מחוות מסרטי צבא ישראליים: "ספיחס", "אפס ביחסי אנוש", "יוסי וג'אגר", ו"גבעת חלפון אינה עונה", ורפרנסים נוספים ל"עזית הכלבה הצנחנית" ו"הלהקה".
על הלהקה מוטל לשיר ולרקוד ולזכות בלייקים רבים לפוסטים שלהם ברשתות החברתיות, ופוסט שאינו זוכה להצלחה הוא בגדר "פוסט טראומה".
חוסר ההתאמה לדרישות הצבאיות, לצד התקרבות של לידוי לאדל, שגם התגייסה ללהקה, מגבירה את המתיחות בין השלושה.
בשיא, הם מתפצלים, לידוי הופך לכוכב עולה בלהקה ואילו אסטמה ושקד נשלחים ל"גדוד 77", היושב בבסיס מדברי שכוח אל.
בגדוד 77, השניים נתקלים בחיילים מלאי מוטיבציה שלוקחים אותם ל"סבא פז"ם".
מתברר שהנ"ל הוא לא אחר מאשר יוגב ציפירס (איתי זבולון), חברם לכיתה אותו הטביעו בטיול שנתי לירדנית, כי חשבו שכך הוא יוטבל לנצרות.
מסתבר שהוא לקח זאת ברצינות ואימץ את הדת הנוצרית, וכנקמה הוא צולב את אסטמה ושקד ברחבת הבסיס.
ברגע האחרון, מגיעה מש"קית הת"ש, הלא היא עדן-לי, כשהיא רכובה על אופנוע, ומחלצת את אסטמה ושקד.
לאט לאט אסטמה ושקד משתלבים ביחידה ומתמלאים במוטיבציה קרבית, ואסטמה ועדן-לי מתאהבים.
לאחר תקופה, אסטמה מתקבל לתחרות זמר כלל צה"לית בנוכחות הרמטכ"ל, במקביל לקבלה של הצמד לידוי ואדל.
שקד פררה נשאר בודד ונוטש את הבסיס.
כאשר נפגשים הצדדים בהכנות לתחרות, מתפתח ויכוח קולני שמסלים למלחמת זריקת כיסאות כתר.
במהלכו, אחד הכיסאות שנזרק פוגע בראשו של הרמטכ"ל.
אסטמה ולידוי מפונים ברכב צבאי על ידי יוגב ציפריס לבית כלא צבאי.
בדרך המדברית, בעוד ציפריס מטיח בהם שרק הסבו לעצמם נזק נוסף, הם נתקלים בשקד, המצוי במצב של התייבשות.
לאחר שירדו מהרכב לסייע לשקד, הרכב הצבאי ובתוכו יוגב ציפריס מתחיל לעלות באש ודולף ממנו דלק.
הוא קורא להם ומפציר בהם לעזור לו לצאת, אך השלישייה לא עושה דבר והרכב מתפוצץ.
השלישייה נשארת נטושה באמצע המדבר ומנסה לשרוד.
בלילה אחד לצד מדורה, הם מדברים ומשלימים אחד עם השני, כאשר שקד מגלה לחבריו כי המשאלה שהביע במסיבת הפיג'מות שקיימו בעבר הייתה שיישארו יחד לנצח.
השלישייה מחליטה להמשיך ללכת עד שיגיעו חזרה לביתם.
מספר חודשים לאחר מכן, מגיעים השלישייה לבסוף לעיר מגורם.
בהגיעם, הם מגלים כי בזמן היעדרותם דווח בתקשורת כי הם נהרגו בתאונה, ובכך הפכו לגיבורים לאומיים, המיוחסים לא פעם בתור "הילדים של כולנו".
השלישייה מתגנבת לתיכון עירוני קובן, שם הם צופים מבעד לדלת בטקס לזכרם, בו אימהותיו של אסטמה מספידות אותם ומקהלה מבוגרת בליווי אדל מבצעת את שירם, "עולה לראש", בעיבוד מלודי שקט, בסגנון שירי זיכרון.
השלישייה מתרגשת ובהובלתו של שקד מחליטה להשאיר את המצב כפי שהוא, לרדת מאור הזרקורים, ולא לגלות בפני העולם שהם עדיין חיים.
בדרכם לעזוב את המקום, נתקל אסטמה בעדן-לי ומחליט לפנות אליה.
בעודה נדהמת לגלות שהוא בחיים, הוא מנשק אותה ואומר לה שמדובר בחלום.
השלישייה מבקרים באנדרטה לזכרם ונוסעים בקורקינטים שלהם לנסיעה בשכונה.
עם כתוביות הסיום של הסרט מתנגן השיר "Somebody's Further", כביכול שירה של מלטה לאירוויזיון.
למעשה, מדובר בשיר שנכתב עבור הסרט כפרודיה על שירי אירוויזיון.
בשונה משאר שירי ההרכב, השיר כולו מבוצע באנגלית, אך כתוב כולו בנונסנס ובאנגלית קלוקלת.
בשיר יש קטע ווקאליזה המזכיר את השיר "The 7th Element" של הזמר הרוסי-אוקראיני ויטאס.
בהיבט הסאטירי, הסרט מבקר את תרבות השיימינג, את וההטבות שלהם זוכים חיילים ב"מסלול טאלנט" בצה"ל, מגבלות חופש הביטוי בישראל ביחס לצה"ל ומסחור האבל על נפילתם של חיילי צה"ל.
מצד המבקרים במדורי הקולנוע, הסרט זכה לביקורות מעורבות.
חלקם טענו שהסרט יהפוך במהרה לסרט פולחן (קאלט), בעוד אחרים התנגדו.
אף על פי כן, גם המבקרים שיבחו את היוצרים על מספר היבטים.
אבנר שביט ציין לחיוב את ההומור הבלתי פוגעני בסרט וכן את הפסקול המוזיקלי: .
שביט ויעל שוב שיבחו את עבודת הבימוי של דניאל אדר והצילום של בועז יהונתן יעקב.
מאידך שביט ושמוליק דובדבני צינו לשלילה את רמת ההומור בסרט.
שביט הוסיף כי הסרט מיינסטרימי ואופורטוניסטי, ללא קו עלילתי ברור וללא אמירה חד משמעית.
המבקר אורון שמיר לעומת זאת דווקא ציין לחיוב את ההומור בסרט: וכך גם שוב בחלקו הראשון של הסרט.
המבקר יהונתן צוריה מעין הדג כתב שהסרט מצחיק אך הסיפור לא "מהודק" וחלק מהדמויות לא מפותחות.
דור מוסקל, עומר ריבק ורותם קפלינסקי – לִידוֹי, אסטמה דה-לוקו ושקד פררה, שלישיית פופ מצליחה
עדן סבן – עֵדֶן־לִי שמעון, משפיענית רשת ותלמידה לשימור, בה אסטמה מתאהב
תום יער – דִּיגְּלָה סיבוני, סוכנת של ההרכב
ערן זרחוביץ' – יִרְמִי, המנהל האומנותי של להקת היח"צ ומחבר השיר של מלטה לאירוויזיון
רותם סלע – שָׁרוֹנָה טייכר, מפקדת להקת יח"צ
נאיה בינשטוק – אדל, זמרת
עילי רביב - דליק, זמר הליווי של אדל
אבי דנגור – מתן אלקיים, מורה לספרות ומחנך בתיכון קובן
עלמה זק – חלי דה-לוקו, אמא של אסטמה, נשואה לרחלי
אורלי זילברשץ – רחלי דה-לוקו, אמא של אסטמה, נשואה לחלי
איתי זבולון – יוגב ציפריס, "סבא פז"ם"
ג'ימבו ג'יי - טבח בגדוד 77
אייל דוידי - פרסי, חייל בגדוד 77
מיכאל כהן - מנטוס, התקליטן של ההרכב
רועי כפרי - דום לוי, כנר
גלית חוגי - ד"ר שיבא, רופאה בבית החולים
אסף ליברמן - דין רודף, כתב חדשות לענייני חינוך
מיכאל סוויסה - ברמן בנשף הסיום
דר נחמיאס - טכנאי הקלטות
שי צברי - בתפקיד עצמו
רביד פלוטניק - בתפקיד עצמו
שלומי שבן - בתפקיד עצמו
מירי מסיקה - בתפקיד עצמה
יסמין מועלם - בתפקיד עצמה
אסף גרניט - בתפקיד עצמו
לירן חולצה אפורה - בתפקיד עצמו
"עולה על שולחנות" הוא שיר שהוקלט על ידי הזמרת הישראלית מארינה מקסימיליאן בהפקת הדי ג'יי איתי גלו.
הוא יצא לאור ב-12 ביולי 2022, בהוצאת חברת התקליטים די-מיוזיק, כסינגל שלא מתוך אלבום.
את השיר כתבו והלחינו מקסימיליאן ורון ביטון להפקה של גלו.
השיר נכתב והולחן על ידי מארינה מקסימיליאן ורון ביטון והופק על ידי איתי גלו.
בסמוך ליציאתו של "עולה על שולחנות" נכתב כי הוא .
בסרוגים פורסמה כתבה בה נכתב שמקסימיליאן משנה את הכיוון המוזיקלי שלה בשיר הזה.
קליפ המילים הרשמי של השיר פורסם ב-12 ביולי 2022 בסמוך ליציאתו של "עולה על שולחנות" כסינגל.
נכון לספטמבר 2023 עומד מונה הצפיות של הקליפ על למעלה מ-4 מיליון צפיות.
אזורתאריך יציאהפורמטחברת תקליטיםמקורכלל העולם12 ביולי 2022הזרמת מוזיקה • הורדה דיגיטליתדי-מיוזיק
עוזרת הבית הוא מותחן פסיכולוגי אמריקאי בבימויו של פול פייג , המבוסס על הרומן הראשון בסדרת ספרים באותו שם מאת פרידה מקפדן.
את התסריט כתבה רבקה זונשיין.
העלילה עוקבת אחר מילי קאלוויי, בגילומה של סידני סוויני, צעירה בעלת עבר בעייתי, שמתקבלת לעבוד כעוזרת בית בביתם של זוג עשיר, אולם עד מהרה היא מגלה כי מתחת לחזותם המושלמת של בני הבית מסתתרים סודות אפלים ומסוכנים.
עוד שחקנים בתפקידים ראשיים: אמנדה סייפריד, ברנדון סקלנאר ומישל מורון.
בשנת 2024 פורסם על ידי סרטי ליונסגייט על הפקת סרט על בסיס הרומן עוזרת הבית.
טוד ליברמן יהיה המפיק והבימאי יהיה פול פייג.
באוקטובר 2024 פורסם שסוויני וסייפריד ישחקו בסרט ויהיו גם המפיקות בפועל.
לקראת סוף השנה צורפו שחקנים נוספים לקאסט.
הצילומים נערכו בין ינואר למרץ 2025 במדינת ניו ג'רזי.
הסרט עלה לאקרנים בארצות הברית בהפצת "סרטי ליונסגייט" ב-19 בדצמבר 2025. בישראל, הסרט עלה לאקרנים ב-1 בינואר 2026.
מילי קאלוויי, אישה צעירה בשחרור על-תנאי מהכלא המתקשה למצוא עבודה, מזייפת פרטים בקורות חייה ומתקבלת לעבודה כעוזרת בית בבית משפחת וינצ'סטר האמידה בעיירה גרייט נק בלונג איילנד.
החדר שלה ממוקם בעליית הגג, עם חלון שאינו נפתח ודלת הננעלת מבחוץ.
נינה וינצ'סטר, אם המשפחה, מפגינה התנהגות לא-יציבה ומעמידה את מילי שוב ושוב במצבי "דילמה כפולה".
שכנים מספרים למילי כי שנים קודם לכן ניסתה נינה להטביע את בתה סיסי ולאחר מכן ניסתה להתאבד באמצעות מנת יתר.
נינה מבקשת ממילי לארגן סוף שבוע בעיר עבורה ועבור בעלה אנדרו, הכולל צפייה במופע בברודוויי ולינה במלון.
לאחר שמילי מבצעת את הסידורים, נינה מכחישה שביקשה זאת וטוענת שההוצאה תנוכה משכרה.
מאחר שנינה אינה מצטרפת לבסוף לנסיעה, מילי ואנדרו מחליטים בסתר לצאת יחד.
במהלך השהות בעיר הם מתקרבים, ובסיומה מקיימים יחסי מין.
עם חזרתם הביתה מגלה נינה את תוכניית המופע, דבר המוביל לעימות שבסופו אנדרו מורה לה לעזוב את הבית.
לאחר עזיבתה, אנדרו ומילי מתחילים לחיות כזוג.
בהמשך, לאחר שמילי שוברת בטעות צלחת חרסינה יקרת-ערך העוברת במשפחה בירושה, אנדרו מגיב לכאורה בסלחנות, אך מאוחר יותר נועל אותה בחדרה.
במקביל נחשף סיפורה של נינה, על ידי טכניקה קולנועית של הקראת מכתב שכתבה נינה לבת שלה: מסתבר שבתחילת נישואיהם אנדרו לכד אותה באותו חדר בעליית הגג, כפה עליה מעשי השפלה קיצוניים, והחזיק אותה ללא מזון ומים.
לאחר שאיבדה את הכרתה, ביים אנדרו אירועים שנראו כניסיון שלה לפגוע בבתם ולהתאבד, דבר שהוביל לאשפוזה הממושך במוסד פסיכיאטרי.
אז מתגלה גם האירוניה לצופים, בכך שבעצם כל המהלך היה מתוכנן.
נינה ידעה על הרקע של מילי והחליטה להעסיק אותה מתוך ידיעה שאנדרו ינסה לפתות את מילי ויניח לה לנפשה, בתקווה שמילי תוכל להתגונן ממנו לאור עברה הפלילי.
בהווה, אנדרו טוען שמילי נענשת על שבירת כלי החרסינה ודורש ממנה לפגוע בעצמה כתנאי לשחרורה.
לאחר שהוא נכנס לחדר, מילי מצליחה לדקור אותו ולהפוך את היוצרות, נועלת אותו בחדר ומאלצת גם אותו לבצע מעשי ענישה עצמית.
נינה, ששבה לבית בעקבות חששה לשלומה של מילי, משחררת בטעות את אנדרו ומותקפת על ידו.
כאשר הוא מנסה לשוב ולפגוע בה, מילי מתערבת ודוחפת אותו אל מותו במדרגות.
נינה מביימת את הזירה כך שהאירוע ייראה כתאונה.
שוטרת החוקרת את המקרה מזהה סתירות בעדותה של נינה, אך בוחרת שלא להעמיק בחקירה בשל ידיעתה על עברו האלים של אנדרו.
לאחר הלוויה, מילי מקבלת מנינה סכום כסף גדול לפתיחת חיים חדשים.
בסצנת הסיום, מילי מתייצבת לראיון עבודה חדש כעוזרת בית, שם היא מגלה שהמראיינת סובלת מאלימות מצד בעלה.
מילי שואלת מתי תוכל להתחיל בעבודה.
סידני סוויני – מילי קאלוויי, עוזרת בית צעירה בעלת עבר פלילי.
אמנדה סייפריד – נינה וינצ'סטר, אשתו של אנדרו.
ברנדון סקלנאר – אנדרו וינצ'סטר, בעלה של נינה.
מישל מורון – אנזו אקארדי, הגנן האיטלקי של הזוג וינצ'סטר.
אליזבת פרקינס – אוולין וינצ'סטר, אמו של אנדרו
אינדיאנה אל – ססיליה "סי סי" וינצ'סטר, בתם של נינה ואנדרו.
מייגן פרגוסון – ג'יליאן, עקרת בית מקומית.
אלן טמאקי – פטריס, עקרת בית מקומית.
אמנדה ג'וי אריקסון – סוזן, עקרת בית מקומית.
אליינה סרג'נר – אמנדה, עוזרת בית מקומית.
מארק גרוסמן – סקוט קרופורד, בן זוגה הראשון של מילי.
האנה קרוז – לקסי, חברתה של מילי.
אלכסנדרה סיל – ג'סיקה קונורס, שוטרת.
דון דיפטה – השוטר ג'נקינס
לאמר באוקום-סלוטר – השוטר סטנלי
הסרט בוים על ידי פול פייג והופק על ידי טוד ליברמן עבור חברת "Hidden Pictures".
התסריט נכתב על ידי רבקה זונשיין, בהתבסס על ספרה של פרידה מקפאדן משנת 2022. באוקטובר 2024 נמסר כי סידני סוויני ואמנדה סייפריד לוהקו לתפקידים הראשיים וישמשו גם כמפיקות שותפות לצד מקפאדן ואלכס יאנג.
באותו החודש פורסם גם על ליהוק של ברנדון סקלנאר ומישל מורון.
בספטמבר 2025 דווח על ליהוקה של אליזבת פרקינס לצוות השחקנים.
תקציב ההפקה של הסרט היה כ-35 מיליון דולר בלבד.
הצילומים החלו בניו ג'רזי ב-3 בינואר 2025 והיו צפויים להסתיים ב-14 בפברואר 2025. הצילומים נמשכו מעבר למתוכנן והסתיימו רשמית במרץ 2025.
הסרט עלה לאקרנים בארצות הברית בהפצת "סרטי ליונסגייט" ב-19 בדצמבר 2025. במקור, התעתד הסרט לעלות לאקרנים ב-25 בדצמבר 2025.
בינואר 2026 הסרט חצה את רף ההכנסות של 245 מיליון דולר בבתי הקולנוע ברחבי העולם.
הכנסות הסרט מתחלקות באופן שווה בין השוק המקומי בארצות הברית לבין השוק הבינלאומי, כאשר כל אחד מהם הניב כ-100 מיליון דולר לאחר ארבעה סופי שבוע של הקרנה.
תקציב ההפקה של הסרט עמד על 35 מיליון דולר בלבד, נתון שהופך את רווחיו להישג כלכלי משמעותי עבור האולפנים.
בבריטניה דורג הסרט במקום הראשון בטבלת שוברי הקופות בסוף השבוע הרביעי לצאתו, תוך שהוא עוקף סרטים כמו "אווטאר: אש ואפר" ו"זוטרופוליס 2".
שווקים בינלאומיים בולטים נוספים עבור הסרט כוללים את צרפת עם הכנסות של 17.5 מיליון דולר ואוסטרליה עם 5.6 מיליון דולר.
בינואר 2026 אולפני ליונסגייט אישרו רשמית שהם עובדים על סרט ההמשך בשם "The Housemaid's Secret" (בעברית: "סודה של עוזרת הבית").
ההחלטה על הפקת ההמשך התקבלה בעקבות הצלחתו הקופתית של הסרט.
עלילת סרט ההמשך תתבסס על הספר השני בטרילוגיית הספרים הנמכרת של הסופרת פרידה מקפאדן.
הבמאי פול פיג והשחקנית סידני סוויני צפויים לשוב לתפקידיהם בסרט החדש, לצד השחקן מיקלה מורונה .
התסריטאית רבקה סוננשיין, שכתבה את הסרט, תהיה אחראית גם על כתיבת התסריט לסרט ההמשך.
מקפאדן וסוויני ישמשו כמפיקות בפועל של הפרויקט.
השחקנית אמנדה סייפריד ציינה כי היא צופה שתופיע בתפקיד אורח בסרט ההמשך, שיתמקד בעבודתה של מילי עבור משפחה חדשה.
צילומי הסרט מתוכננים להתחיל מאוחר יותר בשנת 2026 תחת הפקתם של טוד ליברמן, לורה פישר ופול פיג.
עוזרת אישית הוא סרט קולנוע אמריקאי משנת 2019 בכתיבה ובימויו של קיטי גרין, עם ג'וליה גארנר בתפקיד הראשי.
הסרט נוצר בהשראת פרשת הארווי ויינסטין ותנועת Me Too שקמה בעקבות זאת.
העלילה נמשכת 24 שעות בחייה של מזכירה אישית של מנהל חברה הפקת סרטים גדולה שרודה בה ומטריד מינית בחורות שרוצות להופיע בסרטיו.
הבוס לא נראה ונשמע רק קולו התקיף והדורסני.
ג'וליה גארנר הייתה מועמדת לפרס אינדפנדנט ספיריט לשחקנית הטובה ביותר (אנ') (2020).
ג'יין (ג'וליה גארנר) עובדת חודשיים כמזכירה אישית של מנהל חברת הפקה גדולה.
היא מגיעה לעבודה ראשונה עם שחר ויוצאת אחרונה.
היא מסדרת לבוס את פגישותיו, טיסותיו ובתי המלון שלו וגם מנקה את חדרו.
הוא נוזף בה מדי פעם והיא נאלצת לשלוח לו מכתבי התנצלות כדי לשמור על מקום עבודתה.
למשרד מגיעות בחורות שרוצות להופיע בסרטים והיא מסדרת לו את לוח הזמנים ויודעת מה הוא עושה אתן בחדרו אך שותקת כמו שאר העובדים בחברה, כולם יודעים.
ג'יין מסורה לעבודה ושקועה בה כל היום עד שהיא שוכחת שלאביה יש יום הולדת.
היא כבר לא יכולה לסבול כאשר מגיעה בחורה צעירה בשם סיינה (קריסטין פרוסט) מאידהו שפגשה במקרה את הבוס והוא מזמין אותה לפגישה במלון.
ג'יין מסדרת את כל הפרטים אבל אינה מסוגלת לסבול כאשר הבוס ממנה את סיינה כעוזרת מזכירה לצידה של ג'יין בעוד שאין לה כל כישורים לכך.
היא מחליטה לפנות לווילקוק (מת'יו מקפדיין) מנהל משאבי אנוש של החברה כדי להגיש תלונה.
הוא מתחיל לרשום את התלונה אך אומר לה לבסוף שזה יעלה לה במשרתה שעליה יש לו מועמדים רבים.
ג'יין נחרדת ומבקשת לבטל את התלונה והוא מועך את הנייר וזורק לסל.
הוא גם מסביר לה שאין לה מה לחשוש מהבוס כי היא אינה "הטייפ" שלו.
בשעה מאוחרת מתקשר הבוס ואומר שאינו צריך אותה כעת.
היא יוצאת החוצה, יושבת בבית קפה ומתבוננת בחלון חדרו של הבוס שם הוא "מקבל" בחורה נוספת.
שם השחקן שם הדמות הערותג'וליה גארנרג'ייןעוזרת ראשיתמת'יו מקפדייןווילקוקמנהל משאבי אנושקריסטין פרוסטסיינהמזכירה חדשה
עולם הדיסק היא סדרת ספרי פנטזיה הומוריסטיים מאת הסופר האנגלי טרי פראצ'ט.
עלילות הסדרה מתרחשות בעולם מכושף בצורת דיסק הנישא על גבם של ארבעה פילים שבתורם עומדים על גבו של צב ענק.
הספרים משלבים פנטזיה, הומור ופארודיה על העולם שלנו ככלי להעברת מסרים וביקורת מצד הסופר על החברה.
עולם הדיסק, עולם שטוח ועגול, משייט בחלל כשהוא נישא על גבם של ארבעה פילים העומדים על גב צב ענקי בשם א'טואין הגדול.
בספרי הסדרה מציג פראצ'ט גרסאות משלו לעולמנו בנושאים רבים, החל מדתות וכלה בבעלי חיים.
כך משתקפים בעולם זה הדים רבים לעולמנו אנו על תקופותיו השונות כפארודיה וסאטירה.
באמצעות גרסאות מעוותות אלו של המציאות שלנו, היוצרות אלמנט הומוריסטי, מותח פראצ'ט ביקורת על העולם, דרכיו ומנהגיו.
עולם הדיסק רווי במעשי כשף, ולאמונות בני אדם יש בספר כוח יצירה: בספר "איש הקציר" כותב פראצ'ט: "אולי אמונה לא יכולה להזיז הרים, אבל היא יכולה לברוא מישהו שכן יכול".
בעולם הדיסק מטפורה יכולה להיות דבר ממשי ביותר, ובזכות אמונתם ודמיונם של בני האדם, כוחות טבע מתגלמים כיישויות אנתרופומורפיות (יישויות דמויות אדם) וגם נדבקים בתכונות שלהם.
אחת הדמויות הידועות והפופולריות של עולם הדיסק היא הישות האנתרופומורפית מוות (Death) - שלד נושא חרמש המהווה פרודיה אוהדת על האנשה של המוות בתרבות האנושית.
הספרים מכילים הרבה בדיחות המבוססות על "איגיון" (Nonsense, אי-היגיון) ותיאורים המלהטטים בכוחה של המלה הכתובה כדי לתאר דברים שלא ניתן לדמיין.
עולם הדיסק הוא עולם שטוח, הנישא על גבם של ארבעה פילים (בעלי שם ייחודי לכל אחד) העומדים על הצב א'טואין הגדול, החותר בחלל הריק, לעבר נקודה שעל פי ההשערה היא נקודת הזיווג של כל צבי העולמות, באירוע שנקרא "The Big Bang" (משחק מילים על משמעותו של הביטוי המפץ הגדול).
מהירות האור קטנה בו ממהירות הקול, בעיקר בשדות כשף כמו אלה שעוטפים את עולם הדיסק, מה שעשוי לגרום לאפקטים יחסותיים, וכן לכך שהשמש, המקיפה את א'טואין הגדול, נעה במהירות הגבוהה ממהירות האור.
הדיסק עצמו מסתובב לאט מאוד על גבם של הפילים על מנת לחלק את המשקל בצורה שווה בין כולם, מה שיוצר ארבעה כיוונים בסיסיים בעולם הדיסק: לכיוון הציר, לכיוון השפה, עם כיוון הסיבוב ונגד כיוון הסיבוב.
מוחם של טרולים עשוי מצורן (כמו מוליכים למחצה בשבבים), ופועל היטב רק בטמפרטורות נמוכות מאוד (בדומה לעל-מוליכים).
טרולים העסוקים בחשיבה עמוקה וממושכת (מחלה הנקראת "פילוסופיה") נוטים להיהפך לאבן ונהיים חלק קבוע מהתכסית.
המומחים לפיזיקה בעולם הדיסק הם הפילוסופים, אך השימושים בה מעטים.
במקום זאת, את הפיזיקה מחליף הכשף ככוח העיקרי.
בספר "צבע הכשף" מסופר על טרול מים שנפל מהשפה של עולם אחר כאשר ספינתו נטרפה, והגיע בסופו של דבר אל עולם הדיסק לאחר שבנפילתו הארוכה חזה בעולמות רבים.
בהתאם לרוח הפנטסטית של הספרים ולהשראות שנשאבות מעולם משחקי התפקידים וספרי הפנטזיה מז'אנר חרבות וכשפים (Sword & Sorcery), שילב פראצ'ט בעלילות הסדרה וכן בעולם עצמו לא אחת מכשפים, וחלקם אף הפכו לדמויות מפתח בספרים.
עם התפתחות הסדרה התפתחה המכניקה המאפשרת, מבחינה פסאודו-מדעית, את עולם הדיסק - שדות "כשף" (כפארודיה על תורת השדות בפיזיקה).
בספרים מוסבר שכאשר שדה כשף חזק דיו, הוא מסוגל לגרום לדברים על-טבעיים להתרחש - כגון להאט את מהירות האור (ובכך לאפשר אזורי זמן שונים בעולם השטוח).
לאורך ספריו שותל טרי פראצ'ט רמיזות רבות לפיזיקה מודרנית כאשר הוא מדבר על "חלקיקי כשף", "חוק שימור הכשף", והערות על מכשפים צעירים ואמביציוניים, המבקשים, למשל, תקציב להקמת מתקן לטיפול באנרגיות כשף גבוהות (המבוסס על מאיצי החלקיקים הענקיים שתוכננו בעשורים האחרונים).
בין היתר, קל ליצור אשליה של כוס באמצעות כשף, כי כל הנדרש הוא הסטה של מספר פוטונים (או מניפולציה על המוח של המתבונן).
אך על מנת ליצור כוס ממשית, כמות הכשף הנדרשת היא כה עצומה - בשל שקילות המסה והאנרגיה - שרק קוסמים אמיתיים יכולים לבצע דבר כזה.
בהתאם, העוסקים בכשף הם המכשפים - אשר מקבילים בעולמו של פראצ'ט לממסד המדעי.
ישנה הבחנה בין מכשפים (Wizards) לקוסמים (Sorcery), ובהתאם בין כשף לקסם: האחרון חזק בהרבה, וכשהוא משמש כנשק הוא עלול להרוס את העולם.
המכשפים מרוכזים בעיקרם ב"אוניברסיטה הנעלמת" , הממוקמת בזירת ההתרחשויות העיקרית בסדרה - העיר אנק-מורפורק (Ankh-Morpork).
בתחילת הסדרה המכשפים מוצגים כגורמים תככניים המתחרים זה בזה ללא רחם, לעיתים עד כדי התנקשות, כדי להתקדם בסולם הדרגות.
לאחר הופעתו של קוסם בספר החמישי והתוצאות הרות האסון שנגרמו מכך, המכשפים זונחים גישה זו והופכים ידידותיים יותר.
המכשפים הוותיקים, שמבינים שמטרת השליטה בכישוף היא היכולת להימנע מהשימוש בו, עוסקים בכישוף רק לעיתים נדירות, ועיקר עיסוקם הוא השתתפות בסעודות.
מנגד למכשפים ניצבות המכשפות (Witches).
אלו עוסקות אמנם בכשפים, אך אינן מייצגות גישות מדעיות, אלא מעין חוכמה עממית.
הן משתמשות פעמים רבות בפסיכולוגיה, פוליטיקה ותעלולים רטוריים כדי להשיג את מבוקשן.
המכשפות משמשות כמרפאות בכפרים וקהילות קטנות ברחבי עולם הדיסק, בעוד שהאוניברסיטה הנעלמת אסרה על כניסתן אל בין כתליה.
למכשפות כוחות של ממש, אך רק לעיתים רחוקות הן צריכות לנצל אותם.
הכשף בעולם הדיסק נותן אותותיו גם בתרבות הבדיונית המתוארת בספר.
כך, למשל, הספרה 8 משמשת כמוטיב חוזר המקושר לקסם ולכשף, לעיתים כאות של מזל רע.
החומר הבדיוני "אוקטארין" (התחילית "אוקטא" נובעת מהשם הלטיני לספרה 8) הוא החומר הנוצר, או אולי המאפשר, כשף, ורק מכשפים יכולים לראותו, ומשמש לא אחת את גיבורי הספרים לדעת כי דבר מה, כגון סערה קסומה, כרוך בכשף.
פריבילגיה נוספת של המכשפים והמכשפות קשורה ל"מוות", מלאך המוות של עולם הדיסק, שדמותו מופיעה תדיר בספרי הסדרה.
הוא מחויב לחוקים מסוימים כלפי המכשפים והמכשפות: הם מסוגלים לראות את מוות בכל עת ואף לזמן אותו (בפולחן האשקאנטה), הם אף יודעים את תאריך מותם המיועד ואז גם זוכים לטיפול אישי.
ספרי עולם הדיסק מהווים סדרה אחת, אך בתוכה ניתן למצוא מספר "תת-סדרות" המחולקות לפי הדמויות המופיעות בהן.
בספרי אותן "תת-סדרות" העלילה תתמקד באותה דמות או קבוצת דמויות ומטבע הדברים תעסוק במוטיבים מסוימים הקשורים בעיקר לאותן דמויות.
כאמור, אין מדובר בחלוקה רשמית עם חוקים אלא חלוקה הגיונית לפי הדמויות הראשיות.
על כן, דמויות רבות מופיעות בספרים שונים, כולל אלו אשר אינן מה"סדרה" שלהן.
המאזינים של המציאות (Auditors, משגיחי המציאות) הם יצורים אמורפיים וחסרי אישיות שמשגיחים על המציאות ומוודאים שהכל פועל לפי החוקים, הם שונאים את החיים ומתנכלים פעם אחר פעם למוות, המפתח אישיות ונכבש בקסמי האנושות.
באופן אירוני, מגינם הגדול של החיים נגד המאזינים הוא מוות בעצמו, הנעזר בנכדתו סוזן כדי לעקוף את החוקים האוסרים על התערבות ישירה.
הספרים העוסקים בדמויות אלו הם:
מוות הוא דמות פופולרית שמופיעה כמעט בכל הספרים.
מוות מתואר כפארודיה על ההאנשות של המוות; הוא נראה כשלד עוטה גלימה שחורה ובעל חרמש, שתפקידו לקחת את נשמתם של האנשים ברגע מותם ולהעביר אותה הלאה.
הוא יעיל אך לא אכזרי, ויש לו חיבה למין האנושי שגורמת לו לחקות כמה ממנהגיהם.
מוות מתעניין מאוד בבני האדם, חוקר את מנהגיהם באובססיביות ומנסה לחקות כמה מהם, אך לעולם אינו מצליח לרדת לפשרם.
למרות (ואולי בגלל) חיבתו הרבה לבני האדם, הוא מבצע את תפקידו ביעילות רבה, כפי שהוא רואה לנכון.
בסופו של דבר, מוות מפתח מעין אישיות והוא פועל כבעל בריתם הגדול ביותר של החיים.
מוות חי בממלכה חוץ-ממדית שבה לזמן אין השפעה אמיתית.
הממלכה היא שיא נסיונותיו של מוות להעתיק את מנהגיהם של בני האדם, שכן אין לו צורך אמיתי במגורים.
הממלכה כולה היא בגוונים של שחור, החל משדות החיטה ועד פריטי הריהוט בביתו.
הבית עצמו כולל חדר שינה, אמבטיה ומטבח, על אף שלמוות אין צורך פיזי בכל אלו.
החדרים השימושיים היחידים למוות בביתו הם חדר הספרייה, המכיל את ספרי קורות החיים של כל בני האדם בכל הזמנים, וחדר עבודתו, הכולל את שעוני החול המודדים את קצבת חייהם.
מעבר לביתו ולגן שלצידו ישנה גם אורווה בה מוות מאחסן את סוסו בינקי, עמו הוא מתנייד ממקום למקום.
במהלך הזמן מוות אימץ לעצמו משפחה ואף משרת בשם אלברט, שהיה מכשף רב עוצמה שהעדיף לשרת את מוות לנצח במקום למות בעצמו.
בספרים דבריו של מוות מופיעים באותיות מודגשות או מוטות (ובאנגלית באותיות רישיות), שכן מוות לא באמת מדבר, אלא פשוט משמיע קול לאוזניו של המאזין בלבד.
בסרטים אשר הופקו על סדרת הספרים, השחקן אשר מגלם את מוות הוא כריסטופר לי.
איזבל היא בתו המאומצת של מוות אשר חיה בממלכתו זמן רב, במהלכו לא התבגרה כלל.
בספר "תרועת המוות" היא פוגשת במורט, אותו לקח לעצמו מוות כשוליה.
השניים מתאהבים, למורת רוחו של מוות, אשר מנסה להילחם במורט ולהרגו.
לבסוף מוות מחליט לתת להם לחיות והם פורשים לעולם החיים.
מאוחר יותר, בספר "Soul Music", מוות נאלץ לקחת את נשמותיהם ונכנס עקב כך לדיכאון.
סוזן היא נכדתו המאומצת של מוות, בתם של מורט ואיזבל.
סוזן מופיעה לראשונה בספר "Soul Music".
בספר מוות נאלץ לקחת את נשמותיהם של הוריה ובשל כך מחליט לפרוש מתפקידו.
אט אט מגלה סוזן כי כוחותיו ואישיותו מועברים אליה והיא נושאת באחריות הכבדה שבאה עם תפקידה החדש.
בסוף הספר מוות חוזר ומסיר את נטל האחריות מסוזן, אך היא עתה מודעת לכוחותיה הרבים, הכוללים יכולת לחיות מחוץ לזמן ולהפוך עצמה לבלתי נראית עבור רוב בני האדם.
לבסוף היא מוצאת לעצמה תפקיד כמורה בבית ספר שם היא מנסה ללמד את הילדים "חוכמת חיים".
סוזן ממשיכה להופיע גם בספרים הבאים העוסקים במשפחתה.
המכשפות בעולם הדיסק מוצגות לא רק כבעלות כוחות על-טבעיים וקסומים כי אם גם כבעלות חוכמת חיים רבה.
הן אלו השומרות על יציבותו של העולם ועל מסורותיו.
המכשפות משמשות כמרפאות ויועצות באופן כללי ומציגות דרכים פשוטות להתמודד עם החיים.
המכשפות מזכירות את שלוש המכשפות במקבת'.
ראש למכשפות היא סבתא רוח-שעווה (Granny Weatherwax, בתרגומים מאוחרים יותר "נוצת-שעווה"), המבוגרת מביניהן.
סבתא איננה נוהגת להשתמש יתר על מידה בכוחותיה אלא מעדיפה לתת למוניטין שלה לפעול במקומה.
כך, במקום לקלל אנשים היא פשוט אומרת שהיא קיללה אותם ואלו חושבים שכל דבר רע שקורה להם הוא כתוצאה מאותה קללה.
סגנית לסבתא היא נני אוג (Nanny Ogg), מכשפה טובת לב וחכמה המהירה לרכוש ידידים.
המכשפה השלישית היא מאגרט שן-שום (Magrat Garlic), מכשפה טרייה, בעלת נפש רומנטית וסנטימנטלית אך בעלת גישה פרקטית לפתרון בעיות.
מאגרט נישאה למלך לנקר ובמקומה הצטרפה אגנס ניט (Agnes Nitt), מכשפה מאופקת וחסרת ביטחון ויצר הרפתקנות אשר רצונות האיד שלה גרמו לפיצול אישיותה.
טיפני אייקין (Tiffany Aching) היא ילדה צעירה בעלת פוטנציאל להיות המכשפה הגדולה ביותר בעולם הדיסק.
סבתא נוצת-שעווה מגלה זאת במהירות ולוקחת אותה תחת חסותה כדי ללמדה כיצד להפעיל את שיכלה ואת כוחותיה באופן שווה ומיטבי.
הספרים העוסקים בעלילותיה של טיפאני נבדלים במעט משאר ספרי "עולם הדיסק" ומיועדים לקוראים צעירים יותר.
הספרים מציגים את טיפאני כילדה נבונה וחכמה שמוקפת במבוגרים אשר מזלזלים בה בשל גילה הצעיר.
טיפני נאלצת פעם אחר פעם לגלות תושייה ואחריות רבה כדי לעזור לחבריה ולבני האדם בכלל.
ספרי עלילות טיפני אייקין תורגמו לעברית על ידי יונתן בר ויצאו לאור בהוצאת סיאל.
עלילות סגל האוניברסיטה הנעלמת וסתמרוח
סגל האוניברסיטה הנעלמת הוא חבורת מכשפים רמי דרג באוניברסיטת המכשפים שבאנק מורפורק.
המכשפים הם לרוב מפוזרים, מלאים בגאווה עצמית ונוטים להתנהגות שטותית וילדותית.
הסגל המלא הוא רחב, אך הספרים מתמקדים בקבוצה קטנה של חברי סגל המתוארים באופן פרטני.
ראש הסגל הוא מוסטורם רידיקולי, היועץ הראשי (Archcancelor) ומנהל האוניברסיטה.
הוא נוטה להיות בוטה ופעמים רבות נוטה לפתרון המהיר ביותר האפשרי עבור בעיות רבות, אך הוא מלא בינה ונטייה להבחין בפרטים שחבריו האחרים לסגל מפספסים לעיתים.
שאר חברי הסגל הם הדיקן, המרצה לרונות מודרניות (The Lecturer in Recent Runes), הגזבר (The Bursar), שסובל מחוסר שפיות; המצטיין הוותיק (Senior Wrangler), יושב ראש הקתדרה לנושאים לא ברורים (Chair of Indefinite Studies) ופונדר סטיבונס, צעיר הסגל אך גם הרציני ביותר ביניהם.
בניגוד לשאר הסגל העצל והשבע, פונדר הוא מדען לכל דבר, העסוק בחקירות והמצאות, ובאמצעותו מוצגות תאוריות פיזיקליות שונות והצורה שבה הן באות לידי ביטוי בעולם הדיסק.
כמו כן בספריית האוניברסיטה משמש כספרן אורנג אוטן, מכשף שבמהלך ניסוי הפך לאורנג אוטן ואוי לו למי שיקרא לו קוף.
סתמרוח הוא סטודנט כושל באוניברסיטה, שתואר לעיתים קרובות על ידיו מוריו כ"שווה הערך הכישופי למספר אפס".
עלילות המשמר משלבות סיפור מתח עם פנטזיה ומספרות על חברי משמר הלילה (שבמהלך העלילה הופך למשמר העיר) באנק מורפורק.
ספרים אלו מהווים כמעט תמיד פארודיה על סרטי פילם נואר וסרטי שוטרים, בד בבד שהם מציגים תעלומות שונות עמן נאלצים חברי המשמר להתמודד.
בתחילת דרכו משמר הלילה מורכב מקבוצה קטנה של שוטרים לא-יוצלחים שאף אחד לא לוקח ברצינות, כולל הם עצמם.
בראש המשמר עומד סרן סמואל ויימס, שמופיע כאלכוהוליסט דיכאוני שנואש מאי הצדק שהוא מוצא בחיים.
הוא נקרע בין רצונו לתקן עיוותי צדק לבין מעמדו הנחות של משמר הלילה בעיר, אליו אין אדם המתייחס ברצינות.
היוצרות משתנים כאשר קבוצת זוממים מנסה להפיל את שליט העיר ולשים במקומו מלך בו ישלטו כבובה.
לשם כך הם מזמנים דרקון כדי להביא את השליט הנוכחי במבוכה לאור האיום עמו הוא לא יכול להתמודד.
לפי תוכניתם, האיש בו יבחרו להיות שליט הבובה יתייצב מול הדרקון ובאבחת חרב אחת "ינצחו", כאשר בעצם הם פשוט יסלקו את הדרקון חזרה לעולם ממנו בא.
העם היה אמור להכיר בזכותו של "הורג הדרקון" למלוכה עקב אגדות עם ידועות, לפיהן כאשר הממלכה נמצאת בסכנה יגיע יורש העצר האמיתי ויציל את תושביה.
תוכנית הקושרים משתבשת והדרקון חוזר לעיר, הורג את המלך המיועד ומשתלט על התושבים.
בד בבד מגיע גזר, היורש האמיתי לכס המלוכה שאומץ על ידי גמדים.
גזר נשלח לעיר כדי להצטרף למשמר הלילה, בעזרתו מצליח ויימס להציל את העיר מאימת הדרקון.
משמר הלילה זוכה לכבוד בעקבות הישג זה וממשיך להעלות קרנו במהלך הספרים הבאים, עד אשר הוא הופך למשמר העיר רב המעמד.
הספרים מציגים עלילות קשירת קשר ומניעים פוליטיים לרוב וכן מתעסקים בשאלת גזענות.
סרן סמיואל ויימס (Captain Samuel Vimes): מפקד המשמר, אשר מתחיל את דרכו כראש משמר הלילה המתפורר והופך בהדרגה לדוכס אנק מורפורק, האדם העשיר ביותר בעיר ומפקד משמר העיר כולו.
ויימס מופיע לראשונה בספר "שומרים!
גזר ברזלסון (Carrot Ironfoundersson): שומר שהחל את דרכו מדרגת תת-שוטר והתקדם עד לדרגת סרן (קפטן).
נצר לשושלת המלוכה האבודה של העיר, אך גודל על ידי גמדים בלב ההר ולמרות שהוא גילה על המורשת שלו בספר אנשי המשמר הוא הסתיר את הגילוי מהסביבה שלו והמשיך לעבוד במשמר העיר.
גזר הוא היחיד שהצטרף למשמר מרצונו החופשי.
בגלל חינוכו הגמדי, גזר הוא שומר חוק נלהב ואופטימי, המאמין שאנשים טובים מיסודם.
גזר מאופיין בכוחו הרב ובכריזמה שלו.
סמל פרד קולון: סמל משמעת טיפש ושמן של המשמר במשך כל הספרים.
רב"ט ססיל "נובי" נובס: פושע קטן ואקסצנטרי, מסריח ומכוער.
אנגואה פון אברוולד (Sergeant Angua Von Uberwald): אשת זאב, בת למשפחת אנשי זאב אצילים ועשירים מאברוולד, סמלת במשמר ואהובתו של גזר.
חצצוק (בראי-נוע: דטריטוס; Detritus): טרול מגודל, שכמו כל הטרולים של עולם הדיסק מוחו בנוי מסיליקון ולכן מתקשה לתפקד בטמפרטורות חמות.
Cherry Littlebottom (שרי): גמדה, הראשונה מבני מינה שהכריזה בגלוי על מגדרה, אחראית על מחלקת הזיהוי הפלילי.
בספרי המשמר מופיעה תדיר דמותו של שליט אנק-מורפורק, האבלוק וטינרי.
להבדיל מדמותו בספרי סתמרוח השונים, בספרי המשמר הוא מתואר כעריץ נאור, הגם שציני ונוטה למיזנתרופיות.
כמו כן מופיע חורני לי-זה-עולה-יותר (Cut-Me-Own-Throat Dibbler), איש עסקים כושל וחמדן שעיקר פרנסתו ממכירת מזון מהיר באיכות ירודה, אך לעד מנסה לקפוץ על הזדמנויות עסקיות קורצות (בהן הוא כושל בהתמדה).
שמו האמיתי הוא קלוד מקסימיליאן אוברטון טרנספייר דיבלר.
ספרי עלילות משמר העיר הם:
אנשי המשמר (Men at Arms)
מעבר לעלילות מתמשכות אלו, בסדרת הספרים מופיעים מדי פעם ספרים עם דמויות חדשות אשר לא מופיעות לאחר מכן בתפקידים ראשיים אחרים.
פירמידות (Pyramids) - מספר את סיפורה של ממלכת דג'ליבייבי, המזכירה את מצרים הפרעונית.
אלים קטנים - ספר העוסק בכת המאמינה (בטעות) שעולם הדיסק הוא כדורי ולא שטוח כידוע.
Monstrous Regiment - ספר המתאר נערה צעירה המחופשת לגבר ומצטרפת לצבא (כפארודיה על ז'אן ד'ארק).
תת-סדרה פרודיה על המהפכה התעשייתית
ראי-נוע (Moving Pictures) - הראינוע מגיע לאנק-מורפורק.
פרודיה על הוליווד ותקופת הכוכבים.
The Truth - עוסק בהקמתו של העיתון הראשון באנק מורפורק, באתיקה ובפחד מפני זרים.
מהומה רבה על לא דוור (Going Postal) - עוסק בחידוש, ובפועל הקמת, שירות הדואר באנק מורפורק.
קומדיה של מטבעות (Making money) - ספר המשך למהומה רבה על לא דוור שם מופקד שפריץ פון סתמבור (Moist von Lipwig), גנב לשעבר, על הבנק של אנק-מורפורק.
Raising Steam - עוסק בהמצאת רכבת קיטור ובהנחת מסילות ברזל.
על חברת הרכבת מופקד שפריץ פון סתמבור (הדמות הראשית בשני הספרים הקודמים).
מקומות רבים בסדרת הספרים, כדרך הבטים רבים אחרים בה, הם השתקפות של עולמנו שלנו.
עיקר העלילות מתרחשות באנק מורפורק ומיעוטן במקומות אחרים, כמו אברוולד וקלאטץ'.
אנק מורפורק היא העיר הגדולה בעולם הדיסק.
היא שוכנת קרוב לים המעגל באמצע מישורי סטו.
מטרופולין הומה של מיליון אנשים, גמדים, טרולים ושאר יצורים בלתי מזוהים.
העיר ידועה בסירחון שלה, ובנהר האנק המזוהם הזורם (יותר נכון, זולג באיטיות) דרכה.
מורפורק היא שילוב של בריטניה וארצות הברית של עולמנו.
בעברה הייתה אימפריה קולוניאליסטית צבאית אדירה שחלשה על מקומות רבים.
כיום היא אימפריה כלכלית בת עיר אחת בלבד שנחשבת למדינה המתקדמת והפתוחה ביותר בעולם.
תושבי העיר ידועים בתאוות הבצע שלהם וביצירתיות שלהם בחיפוש אחר דרכים להרוויח כסף.
דמות מייצגת של מגמה זו היא חורני לי-זה-עולה-יותר (Cut-Me-Own-Throat Dibbler), שמתואר כאיש עסקים כושל המתפרנס ממכירת דברי אוכל חסרי טעם אך תמיד הוגה תוכניות ומנצל כל הזדמנות לנסות ולהרוויח הרבה כסף.
הפשע באנק מורפורק הוא עתה מאורגן.
בעבר הפשע היה חופשי להשתולל ולעיתים היה זה קשה במיוחד לכוחות השיטור לעצור אותו.
תחת הנהגתו של שליט העיר הנוכחי עודדו גילדות הפשע השונות (הגנבים, המתנקשים והזונות) לצאת לאור ולהשליט סדר בעניין.
ההגיון שעמד מאחורי צעד זה גרס כי כיוון שפשע תמיד יהיה קיים, אין סיבה אמיתית להילחם בו.
על כן הגילדות הסכימו על מידה מסוימת של פשע עבור כל אדם ועבור כל שנה ממנה אל להם לחרוג.
הגילדות משלמות מיסים ויכולות לאסוף דמי ביטוח כהגנה מפני פעולותיהם.
בית הספר הגבוה והיחיד לכישוף.
המוטו של האוניברסיטה הנעלמת הוא "Nunc Id Vides, Nunc Ne Vides".
בתרגום חופשי מלטינית - "עכשיו רואים אותה, עכשיו לא".
האוניברסיטה הנעלמת ממוקמת באנק מורפורק, אך איננה מתערבת באופן ישיר בעסקי העיר ובתמורה זוכה ליחס שווה מצד העירייה.
בעבר האוניברסיטה הייתה מקום מסוכן שכן דרך ההתקדמות בה הייתה לרצוח את אלו שבמעמדות העליונים, אך כעת המצב שקט יותר.
האוניברסיטה שקעה במיתון ברמת האלימות וכעת אנשי הסגל שלה עוסקים רק בעבודתם, בסעודות מדושנות ובחייהם האישים והאקסצנטריים.
מייסד האוניברסיטה הנעלמת הוא אלברטו מאליך, שמאוחר יותר נהפך למשרתו של מוות בתמורה להוצאתו מרצף הזמן, ובכך לאפשר לו מעין אלמוות.
האוניברסיטה הנעלמת היא פרודיה על אוניברסיטאות והאקדמיה.
מדינה שמזכירה באופיה את הסטיגמות על גרמניה או על טרנסילבניה.
בעבר חלשה על אברוולד "האימפריה הטמאה" (בניגוד לאימפריה הרומית הקדושה), בה שלטו אנשי הזאב והערפדים.
כיום האימפריה התמוטטה והתפזרה למדינות רבות, כדרכה של ברית המועצות של ימינו.
הממלכה של קלאטץ' היא השתקפותה של האימפריה העות'מאנית והשבטים הערבים של עולמינו.
על אף שאנשי אנק מורפורק חושבים אותם לפראים פרימיטיבים ללא כל חוזק צבאי, אנשי הממלכה מתגלים כבעלי תרבות עשירה וטכנולוגיה מתקדמת ביותר.
ממדי הצינוק הוא עולם או ממד הקיים מחוץ למרחב ולזמן.
בממדי הצינוק חיים שדים, מפלצות ויצורים נוראים אחרים - אך חסרי צורה - הרוצים לפלוש לעולם הדיסק במטרה להתחמם מאש המציאות.
הם נמשכים למוחות מכשפים חריפים ובעלי ריכוז כשף רב וכן למספר 8 (במיוחד בל שמהרות' (פארודיה על קת'ולהו של לאבקראפט)).
שימוש רב ובוטה בכשף וכן ריכוז גדול של כשף יכולים לפתוח צוהר בין ממדי הצינוק לעולם הדיסק, שדרכו השדים יכולים להיכנס ולגרום נזק לעולם הדיסק.
בעולם הפנטזיה אשר התפתח בסדרה ישנם מספר גזעים (מעבר לבני האדם), חלקם בעלי מאפיינים "רגילים" לפנטזיה, חלקם מקוריים יותר.
הגמדים של עולם הדיסק הם פארודיה על הגמדים של הארץ התיכונה וספרי פנטזיה שהושפעו משר הטבעות.
הם מתוארים באופן הקלאסי כבני אדם נמוכים בעלי כישרון לכריית זהב ושאר משאבי טבע.
מספר דברים נשאבו גם מהתרבות הפופולרית, כגון שיר ה"היי-הו" הזכור מהסרט שלגיה ושבעת הגמדים של וולט דיסני.
במהלך הסדרה תרבות הגמדים התפתחה וגילתה רבדים מקוריים ביותר, כגון השנאה העזה לטרולים ובהיעדרה המוחלט של דו-צורתיות זוויגית והפרדה מגדרית: זכרים ונקבות כאחד נושאים שריון, גרזן ומגדלים זקן עבות.
משום כך, רוב תהליך החיזור בין גמדים מוקדש לבירור מגדרו של בן/בת הזוג באופן שלא יגרום אי-נעימות לשני הצדדים.
הטרולים בעולם הדיסק הם יצורים העשויים מ"יסודות מטאמורפוזיים" (גופם מקבל תבנית ומרקם של מחצב נפוץ בסביבה, כגון סלעי כורכר, ברזל ולטרולים עירוניים אפילו לבני בניין).
מוחם עשוי מסיליקון ועל כן מתפקד טוב יותר בטמפרטורות הנמוכות של מקום גידולם הטבעי - ההרים הגבוהים.
טרולים רבים אשר יורדים למצוא לעצמם חיים בערים האנושיות סובלים מהחום ונהפכים ל"טיפשים".
טרולים החיים במקום גידולם הטבעי נוטים להגות, והזקנים שבהם סובלים מפילוסופיה, מחלה קטלנית הגורמת להם לחשוב על משמעות החיים עד שהם הופכים לתוואי נוף דומם למראית עין.
שיני הטרולים הן יהלומים ויחד עם התנהגותם ה"טיפשה" באזורי מחיית בני האדם הדבר גרם לניסיונות צייד חוזרים ונשנים שלהם, אך אלו שרדו עקב הכוח העצום שלהם.
הטרולים מדברים ביניהם בשפה המשלבת ביטויים גופניים כגון מכות אלה וצעקות כלליות.
הם נושאים עמם אלה ולבושים באופן מסורתי בפיסת חלציים מעור ועליה חגורת גולגולות (בימים עברו היו אלה גולגולות אדם וגמדים, אך כיום הרוב מסתפקים בעזים ופרות).
הטרולים נמצאים במלחמה מתמדת עם הגמדים.
בניגוד למיתוס המצוי לגבי הערפד בעולמנו, הערפדים בעולם הדיסק הם זן נפרד אשר ניתן רק להיוולד אליו (לא ניתן להפוך להיות ערפד בעקבות נשיכתו של אחד או שתיית דמו).
מיתוסים מעולמנו שכן נדדו לערפדי עולם הדיסק הם השינה בארון קבורה, הפחד משום, כסף ומים קדושים, אלמוות, התמכרות לדם (על אף שאיננה הכרחית) והיכולת להפוך לעטלפים.
הערפדים שלטו בעבר באברוולד ביד רמה בזכות תכנון ורשעות.
כיום ישנה קריאה בין חוגי הערפדים להפסיק למצוץ דם ולהשתלב בחברה.
רבים חותמים על עצומת ה"סרט השחור" ומחליפים את התמכרותם מדם לדברים אחרים כגון צילום או קפה.
היו כח חזק ביותר באימפריית הרשע באברוולד ותמיד בתחרות עם הערפדים.
גם כאן מדובר במזיגה של מיתוסים מעולמנו (ההפיכה לדמות זאב בירח מלא והרגישות לכסף) ודברים מקוריים (גם כאן לא ניתן להפוך אדם לאיש זאב וזיווגים בינם לבין עצמם יוצרים מדי פעם אנשי זאב בדמות אדם או זאב שאינם יכולים לשנות את צורתם).
הם מאופיינים בהיותם חזקים ביותר ובעלי חוש ריח מפותח גם בצורתם הטבעית.
אנשי הזאב לא השתלבו היטב בחברה המודרנית ורבים פוחדים מהם.
גזעים נוספים המופיעים תדיר בסדרה: גלמים (במסורת הגולם היהודי), זומבים, שדונים, אלפים, ננסים פיות ועוד - כולם בעלי שינויים קלים מהאגדות הרווחות אודותם.
שם הספר שנת הוצאה תורגם לעברית1 צבע הכשף (The Colour of Magic) 1983 2 אור מופלא (The Light Fantastic)1986 3 פולחני כשף (Equal Rites)1987 4 תרועת מוות (Mort)1987 5 מעשי קסמים (Sourcery) 1988 6 אחיות הגורל (Wyrd Sisters) 1988 7 פירמידות (Pyramids)1989 8 שומרים!
עולם האנרגיה הוא ביתן לשעבר בפארק השעשועים אפקוט בדיסניוורלד שבפלורידה.
בעבר היה המתקן בחסות חברת אקסון.
במתקן היה מוצג המופע "הרפתקאת האנרגיה של אלן" (Ellen's Energy Adventure) בהשתתפות השחקנים אלן דג'נרס, ביל ניי, אלכס טרבק וג'יימי לי קרטיס.
כיום הביתן מאכלס את רכבת ההרים החדשה באפקוט "שומרי הגלקסיה - חזרה קוסמית".
המופע מציג את ההיסטוריה של היווצרות מקורות האנרגיה על פני כדור הארץ (בעיקר פחם, נפט וגז טבעי) ודן בשימושי אנרגיה.
גג המתקן מכוסה בלוחות סולריים המספקים את האנרגיה להפעלת המתקן.
המבקרים יושבים בתיאטרון שחלקיו השונים מתנייעים ברחבי המתקן.
פתיחה: 1 באוקטובר 1982 (עם פתיחת פארק השעשועים אפקוט)
פתיחה מחודשת: 15 בספטמבר 1996
האורך הכולל של המופע: 45 דקות (תחילת מופע חדש מידי 17 דקות)
אורך המופע המקדים: 8 דקות
מספר מבקרים כולל: 6 רכבי תיאטרון, 97-מבקרים בכל תיאטרון
מספר בובות אודיו אנימטרוניקס: 36
במתקן מוצג מופע "עולם האנרגיה של אלן".
המופע המקדים מציג את אלן דג'נרס בתפקיד עצמה, הנרדמת ומוצאת את עצמה בשעשועון הטלוויזיה "ג'פרדי!" (הוצג בישראל בגרסה בשם "מלך הטריוויה"), בהנחייתו של אלכס טרבק מנחה תוכנית השעשועים.
אלן מתמודדת עם ג'יימי לי קרטיס ועם אלברט איינשטיין.
בהמשך היא יוצאת למסע בעקבות מקורות האנרגיה עם ביל ניי.
סרט זה מהווה הסרט העיקרי של המתקן.
בעקבות הסרט התיאטראות נוסעים לתוך המתקן שבו שש דיורמות המציגות דינוזאורים (בובות אודיו אנימטרוניקס).
במופע הסיום חוזרת אלן למשחק ג'פרדי ומנצחת את המשחק בעקבות הידע שרכשה.
"הרפתקאת האנרגיה של אלן" (Ellen's Energy Adventure), כיכבו בו אלן דג'נרס, ביל ניי "איש המדע", ג'יימי לי קרטיס, אלכס טרבק וג'וני גילברט.
המופע בחן באופן הומוריסטי מקורות אנרגיה שונים, כיצד מייצרים אנרגיה, את ההיסטוריה של ייצור האנרגיה ואת החיפוש אחר משאבי אנרגיה חדשים.
המופע התמקד במקורות דלק מאובנים כמו נפט, פחם וגז טבעי, ותיאר מקורות אנרגיה מתחדשים כמו אנרגיה סולארית ואנרגיה הידרואלקטרית.
בשנת 2011, "הרפתקאת האנרגיה של אלן" עקפה את גרסת המופע המקורית של Universe of Energy והפכה לגרסה שהתקיימה למשך הזמן הארוך ביותר.
הגרסה השנייה של המופע השתמשה מחדש במערכת התיאטרון הנודדת של המופע המקורי "עולם האנרגיה".
הדיורמה של התקופה הקדמונית השתמשה למעשה באותם סטים ודינוזאורים אנימטרוניים מהגרסה המקורית, אם כי במהלך השיפוץ לגרסת "הרפתקת האנרגיה של אלן", הדינוזאורים נצבעו מחדש בצבעים בהירים יותר.
מספר דמויות אנימטרוניות נוספו, יחד עם פסקול מוזיקלי קצבי יותר כדי ליצור חיבור טוב יותר עם קטעי הסרט החדשים.
בסרטון בן שמונה הדקות שלפני המופע, אלן דג'נרס מקדמת את פני האורחים ומקבלת אותם בברכה ל"עולם האנרגיה".
היא צופה בטלוויזיה בסלון דירתה כאשר שכנה, ביל ניי, איש המדע, נכנס.
היא נרדמת וחולמת שהיא נמצאת בשעשועון ג'פרדי!, ומתמודדת נגד יריבתה מהקולג', ג'ודי פיטרסון (קרטיס) ואלברט איינשטיין (בני וסרמן).
מכיוון שהיא לא יודעת כלום על אנרגיה, היא מפגרת משמעותית אחרי ג'ודי.
בסוף הסיבוב הראשון, אלן נעשית מודעת לכך שהיא חולמת וביל ניי מתערב ומציע לעזור לה ללמוד על אנרגיה במהלך הפסקת הפרסומות.
כשהיא מתקשה לענות על השאלות, ביל מציע "לחזור אחורה", והיא חושבת שהוא מתכוון אל מאחורי הקלעים אך הוא למעשה לוקח אותה מיליארדי שנים לאחור בזמן.
בעת הכניסה לתיאטרון, האורחים יושבים באחד משישה אזורים.
אזור הישיבה מסתובב 180 מעלות ימינה כאשר האורחים ניצבים מול שלושה מסכי קולנוע גדולים מעל דלתות היציאה בחלק הראשון של הסרט: סרט CGI בן חמש דקות שבו ביל לוקח את אלן מיליארדי שנים אחורה בזמן כדי לחזות במפץ הגדול ובהיווצרות כדור הארץ.
הם מרכיבים את האוזניות שלהם וסוגרים את הדלת.
לאחר פיצוץ גדול, מופיעים על המסכים גלקסיית שביל החלב, מערכת השמש, ביומה געשית ושטח סלעי.
לבסוף, השניים מגיעים לג'ונגל פרהיסטורי, וביל בודק את שעונו ואומר שהם נמצאים 220 מיליון שנים בעבר.
שם, הוא מסביר כיצד דלקי מאובנים נוצרו.
אלן אומרת לאורחים שהם יצטרפו אליו, אך שומעת שאגה של דינוזואר ומנסה להדביק את הפער.
במהלך הזמן הזה, אזור הישיבה מסתובב 90 מעלות שמאלה, כשהאורחים פונים אל וילון.
לאחר שאלן מדברת על גודל מוחו של דינוזואר, אחד מהם מופיע מחוץ למסך.
כשאלן בורחת, נשמעת שאגה נוספת והרצפה רועדת.
בסוף הסרט, המסך עולה וחושף את הדיורמה הקדמונית.
לאחר עזיבתם של כלי הרכב מהדיורמה, הם נכנסים לאולם השני, שם הם מתאספים בחזרה למבנה הישיבה המקורי שלהם.
לאחר האזנה לשידור פרהיסטורי קצר מרדיו החדשות Knrg (שכלל את קולם של וילארד סקוט וכריס ברמן), האורחים צופים בסרט לייב אקשן בן ארבע עשרה דקות על שלושה מסכים ענקיים, שבו ביל ניי לוקח את אלן לסקירה מעמיקה על משאבי אנרגיה שונים, נוכחיים ועתידיים, ברחבי ארצות הברית .
(השחקן מייקל ריצ'רדס מופיע בהופעת אורח קצרה כאיש מערות).